Bunga Citra Lestari

Bunga Citra Lestari (ranak di Jakarta, 22 Maret 1983; umur 36 tahun, rancak dikiau BCL) adalah saurang panyanyi wan aktris bakabangsaan Indonesia. Putri nang ranak matan pasangan Muchlis Rusli wanan Emmy Syarif ngini mahabisakan masa SMP nya di Lhokseumawe, Aceh, imbah ngitu pindah ka Jakarta. Lagu nang liwar hit matan inya nang bajudul Sunny jua maisi soundtrack gasan pilem Cinta Pertama. Inya suah banyanyi lawan Pas Band nang marupakan pamulaan karirnya di dunia musik.

Karir

Sinetron 
Karirnya dimulai sabagai pamain sinetron. Sinetron nang suah dibintanginya antara lain Bukan Perempuan Biasa, ABG, Senandung Masa Puber, Dari Temen Jadi Demen, wan Penjaga Hati.

Panyanyi 
Inya jua batajun di dunia musik. Lagunya nang suah manjadi hit adalah Saat Kau Pergi wan Aku Tak Mau Sendiri. Lagu Cinta Pertama (Sunny) nang marupakan soundtrack pilem Cinta Pertama maulah ngaran Bunga Citra Lestari samakin takanal. Lagu ulahan Dewi ngini maulah impian BCL manjadi panyanyi takabul. Apalagi imbah album sulu panambaiannya tajual 75 ribu kopi wastu dalam waktu dua minggu. Bini Ashraf Sinclair alm. ngini maawali karirnya sabagai mudil iklan ngini, jua takanal lawan panampilannya wan Ari Lasso malalui hit Aku dan Dirimu dalam album "The Best of Ari Lasso".

Kahidupan paribadi 
BCL nang badarah asli Minangkabau ngini marupakan sapupu matan Ivan Permana wan Intan Ayu Purnama. Aktris ngini kawin lawan Ashraf Sinclair, saurang aktur matan Malaysia katurunan Melayu-Inggris nang jua putra saurang miliardir, pada tanggal 8 November 2008.

Risipsi kawinan lawan adat Minang (Matan Pihak Bunga) wan Melayu (Matan Pihak Ashraf) nang liwar magah wan mariah diadaakan di dua nagara, yaitu Indonesia wan Malaysia. Ashraf wan Bunga nang mandapat amas kawin barupa sapasang bonél barlian ngini, maaadakan risipsi di Jakarta pada 9 November 2008 wan di Malaysia pada 14-15 November 2008.

Imbah kawin, BCL masih tatap mangambangakan bakat balakunnya lawan dukungan suami, Ashraf. Hal ngini tabukti lawan kumpaknya pasangan ngini tampil dalam sabuting pilem rumantis, Saus Kacang nang rilis pada tahun 2008. Bahkan soundtrack pilem ngini dibawaakan Bunga wan Ashraf mambantui di pidio klip.

Pada tanggal 22 September 2010 BCL maranakakan saurang anak lalakian nang dingarani Noah Sinclair.

Diskografi

Album

Lagu studio

Filmografi

Film 

 Cinta Pertama (2006)
 Kangen (2007)
 Ada Kamu, Aku Ada (2008)
 Saus Kacang (2008)
 Habibie & Ainun (2012)
 My Stupid Boss (2016)
 3 Srikandi (2016)
 Jilbab Traveler: Love Sparks in Korea (2016)
 Moon Cake Story (2017)
 Surat Kecil untuk Tuhan (film 2017) (2017)
 Si Juki The Movie (2017)
 My Stupid Boss 2 (2019)

Sinetron 

 Bukan Perempuan Biasa (1997)
 7 Tanda Cinta (2002 - 2003)
 Akibat Banyak Gaul (ABG), sebagai 2004
 Senandung Masa Puber (2003 - 2004)
 Kalo Cinta Menggoda (2004 - 2005)
 Rahasia Hati, sebagai 2006
 Penjaga Hati
 Bayu Cinta Luna (2009 - 2010)
 Berbagi Cinta (2012 - 2013)

Catatan batis

Pranala luar 
 
 (Indonesia) Profil di KapanLagi.com
 (Inggris) Bunga Citra Lestari di Internet Movie Database
 Bunga Citra Lestari di Instagram
 Bunga Citra Lestari di Twitter

Pamanang Anugerah Musik Indonesia
Tokoh Jakarta
Urang hidup